11 sterf ná begrafnisArgieffoto Die polisie in Indië het gesê agt kinders en drie volwassenes het verdrink toe hul veerboot in ŉ oorstroomde rivier omgeslaan het. “Familielede het op die oewer van die Kosi-rivier bymekaargekom terwyl reddingsbeamptes die liggame uit die rivier gehaal het,” het Navin Kumar Singh, woordvoerder van die polisie, gesê. Die slagoffers het glo Donderdagaand ná ŉ familielid se begrafnis van ŉ dorpie aan die oorkant van die rivier teruggekeer. Vier-en-twintig mense kon na die oewer toe swem. Swaar reënval in die gebied het sekere riviere laat oorstroom waar bote gewoonlik as vervoermiddel gebruik word in afgeleë gebiede. Ongelukke is algemeen, aangesien veerbote swak gebou is en dikwels oorvol gelaai word met min agting vir veiligheidsregulasies.